Document ID: 31993R1991

NEUVOSTON ASETUS (ETY) N:o 1991/93,
annettu 19 päivänä heinäkuuta 1993,
vuoden 1992 humalasadon tuottajatuen vahvistamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), ja erityisesti sen 12 artiklan 7 kohdan,
ottaa huomioon komission ehdotuksen,
ottaa huomioon Euroopan parlamentin lausunnon(2),
sekä katsoo, että
asetuksen (ETY) N:o 1696/71 12 artiklassa säädetään mahdollisuudesta myöntää humalantuottajille tukea kohtuullisten tulojen saamiseksi; tämän tuen suuruus vahvistetaan hehtaaria kohden ja eritellään lajikeryhmittäin, ottaen huomioon täydessä tuotannossa olevilta viljelyaloilta saadun keskimääräiset tulot verrattuna edellisistä sadoista saatuihin keskimääräisiin tuloihin, markkinatilanteen sekä kustannuskehityksen,
kyseisen asetuksen 12 a artiklassa säädetään mahdollisuudesta myöntää tuottajille tukea koekantojen viljelyaloja kohden uusien lajikkeiden käyttöön oton helpottamiseksi, ja
vuoden 1992 sadosta tehtyjen selvitysten tulokset osoittavat, että on tarpeen vahvistaa tuki lajikeryhmittäin yhteisössä viljeltyjen lajikeryhmien osalta; tukea olisi myönnettävä samoin koekantojen viljelyyn käytettäviä viljelyaloja kohden,
ON ANTANUT TÄMÄN ASETUKSEN:
1 artikla
1 Humalantuottajille myönnetään tukea vuoden 1992 sadon osalta liitteeseen merkityistä lajikeryhmistä ja koekannoista.
2 Tuen suuruus vahvistetaan liitteessä olevalle tasolle.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 1993.

Labels: 17
19
6